钦定古今图书集成/历象汇编/岁功典/第080卷 > 《大戴礼记》 > 千乘篇
## 钦定古今图书集成/历象汇编/岁功典/第080卷 > 《大戴礼记》 > 千乘篇

司空司冬，以制度制地事，准揆山林，规表衍沃畜水
行衰濯浸，以节四时之事，治地远近，以任民力，以节
民食。太古食壮之食，攻老之事。公曰：“功事不少而糇

其居，乐其宫室，服事信上，上下交信，地移民。在今之”
世，上治不平，民治不和，百姓不安其居，不乐其宫，老
疾用财，壮狡用力，于兹民游；薄事贪食，于兹民忧。古
者《殷书》“为成男成女，名属升于公门。”此以气食得节，
作事得时，劝有功。夏服君事不及暍，冬服君事不及
冻，是故年谷不成，天之饥馑，道无殣者。在今之世，男
女属散，名不升于公门。此以气食不节，作事不成，天
之饥馑，于时委，民不得以疾死。是故立民之居，必于
中国之休，地因寒暑之和，六畜育焉，五谷宜焉。辨轻
重，制刚柔，和五味，以节食时事。东辟之民曰“夷精以
侥，至于大远，有不火食者矣。南辟之民曰蛮信以朴，
至于大远，有不火食者矣。西辟之民曰戎劲以刚，至
于大远，有不火食者”矣。北辟之民，曰：“狄肥以戾”，至于
大远，有不火食者矣。及中国之民，曰：“五方之民，有安
居和味咸，有实用，利器知通之信令之。”及量地度居，
邑，有城郭，立朝市地以度邑，以度民，以观安危，距封
后利，先虑久固，依固可守，为奥可久。能节，四时之事，
霜露时降，方冬三月，草木落，庶虞藏，五谷必入于仓，
于时有事，蒸于皇祖皇考，息国老六人，以成冬事。